CELEX: 62011CN0488
Language: et
Date: 2011-09-23 00:00:00
Title: Kohtuasi C-488/11: Eelotsusetaotlus, mille on esitanud Gerechtshof te Amsterdam (Madalmaad) 23. septembril 2011 — D. F. Asbeek Brusse & K. de Man Garabito versus Jahani BV

14.1.2012   
            
            
               ET
            
            
               Euroopa Liidu Teataja
            
            
               C 13/3
            
         Eelotsusetaotlus, mille on esitanud Gerechtshof te Amsterdam (Madalmaad) 23. septembril 2011 — D. F. Asbeek Brusse & K. de Man Garabito versus Jahani BV
   (Kohtuasi C-488/11)
   2012/C 13/06
   Kohtumenetluse keel: hollandi
   
      Eelotsusetaotluse esitanud kohus
   
   Gerechtshof te Amsterdam
   
      Põhikohtuasja pooled
   
   Apellatsioonkaebuse esitajad: D. F. Asbeek Brusse
   K. de Man Garabito
   Vastustaja apellatsioonimenetluses: Jahani BV
   
      Eelotsuse küsimused
   
   
               1.
            
            
               Kas eluruumi üürileandja, kelle majandustegevus hõlmab üürileandmist ja kes annab korteri üürile eraisikule, on müüja või teenuseosutaja direktiivi 93/13 (1) tähenduses? Kas äriühingust üürileandja ja eraisikust üürniku vaheline üürileping kuulub nimetatud direktiivi kohaldamisalasse?
            
         
               2.
            
            
               Kas asjaolu, et direktiivi 93/13 artiklit 6 tuleb käsitada normina, mis on võrdväärne siseriiklike õigusnormidega, mis on siseriiklikus õiguskorras imperatiivsed, tähendab seda, et eraisikutevahelises kohtuvaidluses on ebaõiglasi lepingutingimusi käsitlevad siseriiklikud rakendussätted imperatiivsed, millest tulenevalt on nii siseriiklikul esimese astme kohtul kui ka siseriiklikul apellatsioonikohtul õigus ja kohustus hinnata lepingutingimust omal algatusel (ja seega ka poolte väidetest kaugemale minnes), võttes aluseks siseriiklikud rakendussätted, ja tingimuse ebaõiglase olemuse tuvastamise korral tunnustada kõnealuse tingimuse tühisust?
            
         
               3.
            
            
               Kas ühenduse õiguse kasuliku mõjuga on kooskõlas, et siseriiklik kohus ei jäta leppetrahviklauslit, mida tuleb pidada ebaõiglaseks tingimuseks direktiivi 93/13 tähenduses, kohaldamata, vaid vähendab siseriiklike õigusnormide alusel kõigest leppetrahvi, kui eraisik on küll tuginenud kohtu õigusele trahvi vähendada, kuid ei ole tuginenud tingimuse vaidlustatavusele?
            
         
      (1)  Nõukogu 5. aprilli 1993. aasta direktiiv 93/13/EMÜ ebaõiglaste tingimuste kohta tarbijalepingutes (EÜT L 95, lk 29; ELT eriväljaanne 15/02, lk 288).